text: [{"text_idx": "#000001", "text": "thak ke bethoon to mujhe rasta nazar aye ga"}, {"text_idx": "#000003", "text": "thak ke bethoon to mujhe rasta nazar aye ga\nshaam is dasht main guzre gi to ghar aye ga"}, {"text_idx": "#000004", "text": "soch kar meri mohabbat main qadam rakhna tum\nis se aage to bohat lamba safar aye ga"}, {"text_idx": "#000005", "text": "muntazir aankhen kisi taaq main bujh jayen gi\nkoi ho ga hi nahin koi agar aye ga"}, {"text_idx": "#000006", "text": "seekh jaaon ga tere baad bhi jeena lekin\nmujh ko ae dost tere hijr se Dar aye ga"}, {"text_idx": "#000007", "text": "mujh tak aate huye duniya usay roke gi bohat\nruk bhi jaye ga kisi raah main par aye ga"}, {"text_idx": "#000008", "text": "umar ke din to isi aas main kaT jaate hain\nraat Dhal jaye gi aur waqt e sahar aye ga"}, {"text_idx": "#000009", "text": "waqt ki qaid se azaad maah o saal se duur\nik zamana hai ke jo baar-e-digar aye ga"}]